ગાઝિયાબાદ: ખોડા વિસ્તારમાં વંદના એંક્લેવમાં અરેરાટી થાય તેવા મર્ડરની ઘટના સામે આવી છે. પોલીસને કારમાં એક બેગમાંથી છોકરીની લાશ મળી આવી છે. લાશ 2-3 દિવસ જૂની હોવાનું જાણવા મળ્યું છે. વાસ ખૂબ ફેલાઈ હોવાના કારણે આ મર્ડરની ઘટનાનો ખુલાસો થયો છે. છોકરીની લાશને તેનો લિવ ઇન પાર્ટનર ઠેકાણે પાડવા જઈ રહ્યો હતો ત્યારે જ પડોશીની તેના ઉપર નજર પડી ગઈ હતી. આરોપી પકડાઈ જવાના ડરથી ભાગી ગયો છે. ઘટના મંગળવાર રાતની છે. બુધવારે પોલીસે ફરી આ વિસ્તારની મુલાકાત કરી હતી. જોકે હજુ છોકરીની હત્યાનું કોઈ કારણ જાણવા મળ્યું નથી.